theimpenetrables

SALTKRAFT - en ren og fornybar energikilde
Saltkraft er en helt ren og fornybar energikilde, som stadig blir forsket på. Prinsippet med saltkraft blir kalt trykkretardert osmose, som går ut på å utnytte energien som oppstår når saltvann møter ferskvann. Et saltkraftverk består av to kammere og en kunstig membran som skiller disse kammerene. I det ene kammeret er det saltvann og i det andre ferskvann. Det som skjer er at saltmolekylene og ferskvannet blir "sugd" mot hverandre, men siden saltmolekylene ikke kan trenge gjennom membraen, vil ferskvannet gå over til saltvannssiden. Vannstanden øker, og trykket som da oppstår er så sterkt at det kan drive en turbin. Det stilles visse krav til bygging av saltkraftverk; for det første må det være et veldig salt hav og det må også være en bekk/elv som renner ut i dette havet. Et problem ved saltkraftverkene kan være at vannet ikke er salt nok, og at membranen vil bli for dårlig, slik at saltmolekylene trenger gjennom, og trykket derfor blir redusert. I Norge har vi vannkraft som vi kan bruke, men saltkraft kan være en revolusjonerende energikilde i land som Bangladesh og India, hvor vannet er salt og de ikke har tilgang til miljøvennlige energikilder. Verdens første saltkraftverk åpner i November 2009 på Tofte i Hurum av kronprinsesse Mette Marit, dette er bare en prototype, men om de får dette til å fungere vil saltkraft kunne være en nyttig måte å utnytte energien ved trykkretardert osmose.

Det er enda ikke forsket nok på saltkraft, men det har veldig stort potensiale og minimale miljøkonsekvenser. Ingen utslipp av CO2 eller andre farlige gasser gjør saltkraft til en fornybar og miljøvennlig energikilde. Problemet er at det koster veldig mye å drive et saltkraftverk, men kostnadsnivåene vil være på et nivå med de andre fornybare energikildene, og vil derfor være lurt med tanken på miljø og ikke bare pris. I forhold til en del andre fornybare energikilder vil ikke den visuelle forurensingen være så stor. Saltkraftverkene kan bygges både over og under bakken, slik at anleggene kan tilpasse seg områdene.

VÅRT BIDRAG TIL KAMPEN MOT FOSSILENE: Vi fant fort ut at saltkraft var tingen for oss. Det er fornybart, miljøvennlig og så og si simpelt. Det vi da tenkte på var hvor man kan lage saltkraft, og hvordan vi kunne gjøre folk mer bevisste på denne energikilden. Det var vanskelig å finne vår helt egne idé innenfor dette temaet, så vi valgte å lage en sang for at andre kan få øynene opp for fornybar energi. []

media type="youtube" key="C18NhaoenCY" height="344" width="425"

ENERGISANG Vi skal tilbake i tida For veldig lenge sida Da utslippa var små Og himmelen var blå Den gang jorda var grønn Og vannet ble henta fra brønn Da isbreene var lange Og isbjørnene mange Ingen bekymringer eller uro Uten sprøytemidler skulle gresset gro Ja, det kan du tro var tider Da arkene ble brukt på begge sider

Energi Trenger vi For at vi skal klare og Leve i det fri

Da den industrielle revolusjon til Norge kom Ble det teorier om både jordskjelv og flom. De utvant olje i ny og ne’ Uten å tenke stort over det Nå er fossilt brensel på topp Og til dette ønsker vi en stopp Nå er det på tide å sette strek Dette er ingen lek

Energi Trenger vi For at vi skal klare og Leve i det fri

Det er nå på tide Vi vil ikke lenger lide Vi vil ha saltkraftverk i både nord og sør For å forsikre oss om at isbjørnen ikke dør Vi må få det rent, før det er for sent Saltkraft er da tingen, og alt rundt oss vil bli pent Ideen vår funker som så, at vi skal bygge i det små Små kraftverk i hage og på gård, for å videreutvikle ”greia” vår. Saltkraftverk er vår første prioritet og dette skal vi gjøre til en realitet Saltkraftverk er noe vi trenger, selv om dette kan koste oss penger. Koste hva det koste vil, vi SKAL få det til. Energi Trenger vi For at vi skal klare og Leve i det fri